[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.6.2006

COM(2006) 273 τελικό

2006/0098 (CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για την τροποποίηση της απόφασης 90/424/ΕΟΚ σχετικά με ορισμένες δαπάνες στον κτηνιατρικό τομέα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Αιτιολόγηση και στόχοι της πρότασης

Η παρούσα πρόταση δεν αποβλέπει σε αλλαγή στην πολιτική για την εκρίζωση, τον έλεγχο και την επιτήρηση των ασθενειών των ζώων και των ζωονόσων. Με αυτήν, η Επιτροπή προτίθεται να επικαιροποιήσει ορισμένα από τα μέσα που συνοδεύουν την κοινοτική πολιτική για την υγεία των ζώων, ως εξής:

- τροποποιώντας τις τρέχουσες διαδικασίες για την κοινοτική συμβολή στη χρηματοδότηση των εθνικών προγραμμάτων εκρίζωσης, ελέγχου και επιτήρησης των ζωικών ασθενειών, όπως προβλέπονται στο άρθρο 24 της απόφασης 90/424/ΕΟΚ[1] του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα,

- καθιερώνοντας για την Κοινότητα τη δυνατότητα να εγκρίνει και να χρηματοδοτεί πολυετή προγράμματα για την εκρίζωση, τον έλεγχο και την επιτήρηση των ζωικών ασθενειών και των ζωονόσων,

- ανανεώνοντας το πεδίο εφαρμογής των υπαρχόντων χρηματοδοτικών μέτρων που αποσκοπούν, αφενός, στη βελτίωση της πολιτικής πληροφόρησης για την υγεία των ζώων και την ασφάλεια των τροφίμων σε προϊόντα ζωικής προέλευσης και, αφετέρου, στη χρήση ενοποιημένων μηχανογραφικών κτηνιατρικών συστημάτων (TRACES).

Συνεπώς, η συνημμένη πρόταση τροποποίησης της απόφασης 90/424/ΕΟΚ περιορίζεται σε τρία συγκεκριμένα ζητήματα που πρέπει να επικαιροποιηθούν αμέσως, έτσι ώστε να είναι σε θέση η Επιτροπή και τα κράτη μέλη να επιτελούν τα αντίστοιχα καθήκοντά τους όσον αφορά:

- τις τροποποιήσεις του άρθρου 24 της απόφασης, ώστε να καταστεί δυνατή η χρηματοδότηση πολυετών προγραμμάτων εκρίζωσης, ελέγχου και επιτήρησης για ζωικές ασθένειες και ζωονόσους, και την απλούστευση των χρηματοδοτικών διαδικασιών και των διαδικασιών έγκρισης των προγραμμάτων,

- την επικαιροποίηση του άρθρου 37α της απόφασης, ώστε να λαμβάνεται υπόψη το γεγονός ότι το σύστημα ANIMO έχει προσαρμοστεί τεχνικά και ενσωματωθεί στο νέο ενοποιημένο μηχανογραφικό (ΤΠ) κτηνιατρικό σύστημα TRACES (σύστημα για την εποπτεία των μετακινήσεων των ζώντων ζώων και των εισαγωγών στην ΕΕ),

- τις τροποποιήσεις του άρθρου 16 της απόφασης, οι οποίες αποσκοπούν στο να επεκτείνουν το πεδίο της πολιτικής πληροφόρησης σχετικά με την προστασία των ζώων, προσθέτοντας όλες τις πτυχές της υγείας των ζώων και την ασφάλειας των τροφίμων σε προϊόντα ζωικής προέλευσης.

1.1. Γενικό πλαίσιο για την πρόταση σχετικά με πολυετή προγράμματα εκρίζωσης, ελέγχου και επιτήρησης για ζωικές ασθένειες και ζωονόσους

Στο άρθρο 24 της οδηγίας 90/424/ΕΟΚ του Συμβουλίου ορίζεται ότι τα κράτη μέλη μπορούν να λάβουν οικονομική συνδρομή από την Κοινότητα για τα προγράμματά τους που αφορούν την εκρίζωση, τον έλεγχο και την επιτήρηση των ζωικών ασθενειών. Στο άρθρο 29 προβλέπεται η χρηματοδότηση των προγραμμάτων επιτήρησης και ελέγχου των ζωονόσων βάσει της διαδικασίας που ορίζεται στο άρθρο 24. Και στις δύο περιπτώσεις, παρά το γεγονός ότι τα κράτη μέλη έχουν τη δυνατότητα να υποβάλουν προγράμματα διάρκειας μεγαλύτερης του ενός έτους, η Επιτροπή δεν μπορεί να εγκρίνει τη χρηματοδότηση τέτοιων προγραμμάτων για περισσότερα του ενός έτη.

Η κοινοτική έγκριση και οικονομική στήριξη των προαναφερθέντων προγραμμάτων αυτή τη στιγμή χορηγείται ετησίως βάσει διαδικασιών επιτροπολογίας σε προγράμματα που υποβάλλονται από τα κράτη μέλη έως τις 31 Μαΐου κάθε έτους.

Στο παράρτημα της απόφασης 90/424/ΕΟΚ του Συμβουλίου καταρτίζεται κατάλογος 23 ενδημικών ζωικών ασθενειών και 8 ζωονόσων ή επιζωοτιών για τις οποίες μπορεί να χορηγηθεί κοινοτική οικονομική συνδρομή.

1.2. Γενικό πλαίσιο για την πρόταση σχετικά με το ενοποιημένο μηχανογραφικό (ΤΠ) κτηνιατρικό σύστημα TRACES

Αυτή τη στιγμή, το άρθρο 37 της απόφασης 90/424/ΕΟΚ του Συμβουλίου προβλέπει τη χορήγηση οικονομικής συνδρομής από την Κοινότητα για τη μηχανογράφηση των κτηνιατρικών διαδικασιών κατά τις εισαγωγές. Το σύστημα TRACES, το οποίο συνδυάζει τους τομείς του εμπορίου και των εισαγωγών ζώντων ζώων και προϊόντων ζωικής προέλευσης, τέθηκε σε λειτουργία την 1η Απριλίου 2004 και, σύμφωνα με την απόφαση 2004/292/ΕΚ της Επιτροπής, η χρήση του είναι υποχρεωτική για όλα τα κράτη μέλη από την 1η Ιανουαρίου 2005.

1.3. Γενικό πλαίσιο για την πρόταση σχετικά με την πολιτική πληροφόρησης για την υγεία των ζώων

Η σφαιρική και ολοκληρωμένη προσέγγιση που προτείνεται στο Λευκό Βιβλίο για την ασφάλεια των τροφίμων[2] αποσκοπεί στο να διαμορφώσει ένα πιο συνεκτικό και αποτελεσματικό πλαίσιο για την πολιτική της ασφάλειας των τροφίμων με το οποίο να εξασφαλίζεται υψηλότερο επίπεδο διαφάνειας.

Η συλλογή και διάδοση πληροφοριών είναι απαραίτητο βήμα για την καλύτερη ανάπτυξη και εφαρμογή της νομοθεσίας. Υπάρχει επιτακτική ανάγκη να προσδιοριστεί και να διευκολυνθεί η χρήση της κατάλληλης νομοθεσίας σε όλη την Κοινότητα όσον αφορά το ευρύ πεδίο της υγείας των ζώων και της ασφάλειας των τροφίμων. Κατ’επέκταση, θα υποστηριχθεί και η δραστηριότητα της Επιτροπής και των κρατών μελών σε διεθνές επίπεδο, μέσω της καλύτερης κατανόησης της νομοθεσίας μας και της διαφάνειας με τους εμπορικούς εταίρους μας και ιδιαίτερα με τις υποψήφιες για προσχώρηση χώρες.

Αυτή τη στιγμή, το άρθρο 16 προβλέπει την οικονομική συνδρομή για τη διαμόρφωση μιας πολιτικής πληροφόρησης στον τομέα της προστασίας των ζώων. Η εναρμόνιση των απαιτήσεων όσον αφορά την υγεία των ζώων καθώς και η ενίσχυση της πολιτικής πληροφόρησης για την υγεία των ζώων και την ασφάλεια των τροφίμων στα προϊόντα ζωικής προέλευσης θα επιτευχθούν καλύτερα με τη δημιουργία εργαλείων πληροφορικής, συμπεριλαμβανομένης μιας βάσης δεδομένων για τη συλλογή, την αποθήκευση και τη διάδοση κάθε χρήσιμης πληροφορίας.

2. Συνέπεια με άλλες πολιτικές

Η Επιτροπή ξεκίνησε επίσης διαδικασία αξιολόγησης της συνολικής κοινοτικής πολιτικής για την υγεία των ζώων, η οποία θα περιλαμβάνει ζητήματα που θα αφορούν, αφενός, τη σχέση κόστους-αποτελεσματικότητας των τρεχόντων χρηματοδοτικών μέσων για την επιτήρηση, τον έλεγχο και την εκρίζωση των ζωικών ασθενειών και, αφετέρου, τρόπους με τους οποίους οι παραγωγοί πρέπει να παροτρυνθούν ώστε να λάβουν όλα τα κατάλληλα μέτρα. Ανάλογα με το αποτέλεσμα αυτής της αξιολόγησης, ενδέχεται να προταθούν άλλες εναλλακτικές λύσεις όσον αφορά τη χορήγηση κοινοτικής οικονομικής συνδρομής στα κράτη μέλη.

Οι ανησυχίες που ώθησαν την Επιτροπή να προβεί σε αξιολόγηση της κοινοτικής πολιτικής για την υγεία των ζώων έχουν ληφθεί πλήρως υπόψη στις προτάσεις για τα πολυετή προγράμματα, το σύστημα TRACES και για την πολιτική πληροφόρησης σχετικά με την υγεία των ζώων και την ασφάλεια των τροφίμων.

3. Αιτιολόγηση και αναμενόμενα αποτελέσματα

3.1. Αναμενόμενα αποτελέσματα της πρότασης σχετικά με τα πολυετή προγράμματα

Η παρούσα πρόταση έχει ως σκοπό να καταστήσει δυνατή την έγκριση και τη χρηματοδότηση πολυετών προγραμμάτων από την Επιτροπή.

Οι διαδικασίες έγκρισης και χρηματοδότησης απλουστεύονται, ειδικότερα με την κατάργηση μίας από τις δύο αποφάσεις που απαιτούνται βάσει των υφιστάμενων διαδικασιών.

Η πολυετής προσέγγιση θα επιτρέψει την καλύτερη διαχείριση. Αυτά τα πολυετή προγράμματα, που μπορούν να εγκριθούν για μέγιστη διάρκεια έξι ετών, έχουν ως τελικό σκοπό, αφενός, τη διασαφήνιση και τη μεγαλύτερη δυνατότητα οικονομικού ελέγχου των προγραμμάτων εκρίζωσης και, αφετέρου, την εξασφάλιση της αποτελεσματικής χρήσης των κοινοτικών κονδυλίων, μέσω της βελτιωμένης διαφάνειας.

Ένας συντομότερος κατάλογος ζωικών ασθενειών θα συμβάλει σε καλύτερο καθορισμό προτεραιοτήτων. Για να εξασφαλιστούν καλύτερα αποτελέσματα στις κοινοτικές πολιτικές εκρίζωσης, ελέγχου και επιτήρησης κατά τρόπο τόσο διαφανή όσο και αποτελεσματικό και αποδοτικό, είναι αναγκαίο να καθοριστούν καλύτερα οι προτεραιότητες. Ο νέος κατάλογος, ο οποίος αντικατοπτρίζει τις κοινοτικές προτεραιότητες, καταρτίστηκε βάσει του αντικτύπου των ζωικών ασθενειών στη δημόσια υγεία καθώς και του αντικτύπου στο διεθνές και ενδοκοινοτικό εμπόριο.

Για να εξασφαλιστεί η συνέπεια και η αποτελεσματικότητα, κρίθηκε αναγκαία, αφενός, η συγχώνευση των καταλόγων των ζωικών ασθενειών και των ζωονόσων και, αφετέρου, η πρόβλεψη της ίδιας διαδικασίας για τη χορήγηση κοινοτικής οικονομικής συνδρομής.

Η κατάρτιση συντομότερου καταλόγου ζωικών ασθενειών συνεπάγεται τον καλύτερο καθορισμό προτεραιοτήτων όσον αφορά τις ενέργειες που στηρίζονται οικονομικά από την Κοινότητα, έτσι ώστε να εξασφαλίζεται η αποτελεσματικότερη και αποδοτικότερη χρήση των κοινοτικών κονδυλίων. Μπορεί να χορηγηθεί συγχρηματοδότηση, εντός των κοινοτικών δημοσιονομικών ορίων, εφόσον οι προτεραιότητες των κρατών μελών συμπίπτουν με εκείνες της Κοινότητας και όταν ένα μεμονωμένο πρόγραμμα κράτους μέλους συμβαδίζει, εάν αυτό αρμόζει, με χρηματοδοτούμενα προγράμματα σε άλλα κράτη μέλη.

3.2. Αναμενόμενα αποτελέσματα της πρότασης σχετικά με το ενοποιημένο μηχανογραφικό (ΤΠ) κτηνιατρικό σύστημα (TRACES)

Το άρθρο 37α της απόφασης 90/424/ΕΟΚ του Συμβουλίου προβλέπει τη χορήγηση οικονομικής συνδρομής από την Κοινότητα για τη μηχανογράφηση των κτηνιατρικών διαδικασιών κατά τις εισαγωγές, όπως ορίζεται στην απόφαση 92/438/ΕΟΚ (σχέδιο Shift ). Το σχέδιο Shift καθώς και το αντίστοιχο μηχανογραφημένο εργαλείο που συνδέει τις κτηνιατρικές αρχές ( Animo ), το οποίο δημιουργήθηκε με την απόφαση 91/398/ΕΟΚ της Επιτροπής, αντικαταστάθηκαν από το ενοποιημένο σύστημα Traces.

Το πρόταση αποβλέπει στην επικαιροποίηση της διατύπωσης του άρθρου 37α, ώστε να λαμβάνει υπόψη τις προαναφερθείσες εξελίξεις και να προβλέπει ρητά τη χρηματοδότηση των δαπανών που συνδέονται με την παροχή ξένιων υπηρεσιών Διαδικτύου και τη συντήρηση του ενοποιημένου συστήματος.

3.3. Αναμενόμενα αποτελέσματα της πρότασης σχετικά με την πολιτική πληροφόρησης για την υγεία των ζώων και την ασφάλεια των τροφίμων σε προϊόντα ζωικής προέλευσης

Η σφαιρική και ολοκληρωμένη προσέγγιση που προτείνεται στο Λευκό Βιβλίο για την ασφάλεια των τροφίμων[3] αποσκοπεί στο να διαμορφώσει ένα πιο συνεκτικό και αποτελεσματικό πλαίσιο για την πολιτική της ασφάλειας των τροφίμων με το οποίο να εξασφαλίζεται υψηλότερο επίπεδο διαφάνειας.

Στο ευρύτερο πεδίο της υγείας των ζώων και της ασφάλειας των τροφίμων, η συλλογή πληροφοριών είναι απαραίτητη για την καλύτερη ανάπτυξη και εφαρμογή της νομοθεσίας. Η καλύτερη συλλογή και διάδοση των πληροφοριών θα στηρίξει επίσης τη δραστηριότητα της Επιτροπής και των κρατών μελών στο πλαίσιο διεθνών οργανισμών, λόγω του ότι θα βελτιωθεί η κατανόηση της νομοθεσίας μας και η διαφάνεια με τους εμπορικούς εταίρους μας και ιδιαίτερα με τις υποψήφιες για προσχώρηση χώρες.

Αυτή τη στιγμή, το άρθρο 16 της απόφασης προβλέπει την οικονομική συνδρομή για τη διαμόρφωση μιας πολιτικής πληροφόρησης στον τομέα της προστασίας των ζώων.

Το παρόν σχέδιο πρότασης αποσκοπεί στο να επεκτείνει το πεδίο εφαρμογής των διατάξεων αυτών σε όλες τις πτυχές της υγείας των ζώων και της ασφάλειας των τροφίμων σε προϊόντα ζωικής προέλευσης.

4. Διαβουλεύσεις με τα ενδιαφερόμενα μέρη και αξιολόγηση αντικτύπου

4.1. Διαβουλεύσεις με τα ενδιαφερόμενα μέρη

Ο πολυετής προγραμματισμός συζητήθηκε με τα κράτη μέλη στο πλαίσιο διαφόρων ομάδων εργασίας και ειδικότερα κατά τη συνεδρίαση των προϊσταμένων κτηνιατρικών υπηρεσιών που πραγματοποιήθηκε στις 22 Σεπτεμβρίου 2004. Η εν λόγω συνεδρίαση κατέληξε στο συμπέρασμα ότι μια πολυετής προσέγγιση των προγραμμάτων εκρίζωσης, ελέγχου και επιτήρησης των ζωικών ασθενειών και των ζωονόσων θα εξασφάλιζε την αποτελεσματικότερη και αποδοτικότερη επίτευξη των στόχων. Επίσης, η πολυετής προσέγγιση των προγραμμάτων εκρίζωσης, ελέγχου και επιτήρησης θα επιτρέψει την καλύτερη διαχείριση.

Σχετικά με το σύστημα TRACES, το Ευρωπαϊκό Κοινοβούλιο, με το ψήφισμα A5-0396/2000 που εξέδωσε ύστερα από την ειδική έκθεση αριθ. 1/2000 του Ελεγκτικού Συνεδρίου[4] σχετικά με την κλασική πανώλη των χοίρων το 1997/98, ζήτησε, αφενός, η διαχείριση και ανάπτυξη του δικτύου Animo (μηχανογραφημένο δίκτυο σύνδεσης των κτηνιατρικών αρχών) να γίνεται υπό τον πλήρη έλεγχο της Επιτροπής και, αφετέρου, να γίνουν τροποποιήσεις σύμφωνα με τις παρατηρήσεις του Ελεγκτικού Συνεδρίου. Επιπλέον, στο σημείο 123 της έκθεσης A5-0405/2002 του Κοινοβουλίου, σχετικά με τα μέτρα για τον έλεγχο του αφθώδους πυρετού στην Ευρωπαϊκή Ένωση το 2001 και με τα μελλοντικά μέτρα για την πρόληψη και τον έλεγχο ζωικών ασθενειών στα κράτη μέλη της Ένωσης, δηλώνεται ότι η Επιτροπή πρέπει αμελλητί να λάβει μέτρα για να βελτιώσει το υπάρχον σύστημα εποπτείας των μετακινήσεων των ζώντων ζώων εντός της ΕΕ (σύστημα Animo). Τέλος, το σύστημα για την εποπτεία των εισαγωγών εντός της ΕΕ (σύστημα Shift) έπρεπε να καθιερωθεί ταχέως.

4.2. Συγκέντρωση και αξιοποίηση εμπειρογνωμοσύνης

Για τα πολυετή προγράμματα εκρίζωσης, ελέγχου και επιτήρησης: τα τελευταία έτη διεξήχθησαν εργασίες προβληματισμού σχετικά με τον τρόπο βελτίωσης των προγραμμάτων αυτών, με την επιφύλαξη της αξιολόγησης της προαναφερθείσας κοινοτικής πολιτικής για την υγεία των ζώων. Στη διάρκεια των εργασιών αυτών, συνεκτιμήθηκε επίσης η πείρα που αποκομίστηκε από τη συγκρότηση της ομάδας έργου για την εποπτεία της εκρίζωσης των ζωικών ασθενειών στα κράτη μέλη, σύμφωνα με την ενέργεια 29 του Λευκού Βιβλίου για την ασφάλεια των τροφίμων.

4.3. Αξιολόγηση του αντικτύπου

Η πρόταση δεν συνεπάγεται ουσιαστικό οικονομικό, περιβαλλοντικό ή/και κοινωνικό αντίκτυπο σε ένα συγκεκριμένο τομέα ή τομείς· επίσης, η πρόταση δεν έχει σημαντικό αντίκτυπο στα μείζονα ενδιαφερόμενα μέρη. Η πρόταση δεν αποτελεί μεταρρύθμιση της πολιτικής αλλά επικαιροποίηση των υπαρχουσών διατάξεων στον τομέα αυτόν, με σκοπό την καλύτερη χρήση των διαθέσιμων πόρων.

Οι ελάσσονος σημασίας τεχνικές αλλαγές στην πρόταση θα επηρεάσουν μόνον τις αρμόδιες αρχές και άλλες διοικήσεις που θα ωφεληθούν από τη γενική απλούστευση των υπαρχουσών διαδικασιών.

5. Νομικά στοιχεία της πρότασης

5.1 . Νομική βάση

Η συνθήκη για την ίδρυση της Ευρωπαϊκής Κοινότητας, και ιδίως το άρθρο 37.

5.2. Αρχές της επικουρικότητας και της αναλογικότητας

Τα μέτρα για την υγεία των ζώων που ορίζονται στην παρούσα πρόταση εμπίπτουν στην αρμοδιότητα της Κοινότητας. Επιπλέον, η εναρμόνιση των βασικών απαιτήσεων σχετικά με την προστασία της δημόσιας υγείας και της υγείας των ζώων συμμορφώνεται με την αρχή της επικουρικότητας.

Οι τροποποιήσεις που προτείνονται περιορίζονται σε ό,τι είναι απαραίτητο για την αναγκαία επικαιροποίηση των υπαρχουσών διατάξεων. Οι απαιτήσεις υποβολής εκθέσεων που βαρύνουν τα κράτη μέλη δυνάμει της νέας προτεινόμενης διατύπωσης του άρθρου 24 δεν συνεπάγονται πρόσθετο φόρτο εργασίας για τα κράτη μέλη. Σε κάθε περίπτωση, οι απαιτήσεις αυτές είναι αναγκαίες για να μπορεί η Επιτροπή να εποπτεύει την ορθή εφαρμογή των προγραμμάτων που χρηματοδοτούνται από την Κοινότητα και να βεβαιώνεται ότι οι διατάξεις που θεσπίζονται από τα κράτη μέλη για την εφαρμογή των μέτρων αυτών συμβάλλουν στην επίτευξη των στόχων των προγραμμάτων.

5.3. Επιλογή νομικών μέσων

Η προτεινόμενη πράξη είναι απόφαση . Η παρούσα πρόταση αφορά τροποποιήσεις σε ισχύουσες διατάξεις σχετικά με δαπάνες στον κτηνιατρικό τομέα, οι οποίες ορίζονται σε απόφαση του Συμβουλίου. Ως εκ τούτου, η νομική πράξη που επιλέγεται για την τροποποίηση αυτών των διατάξεων είναι μια άλλη απόφαση του Συμβουλίου.

6. Δημοσιονομικές επιπτώσεις

6.1. Δημοσιονομικές επιπτώσεις της πρότασης σχετικά με πολυετή προγράμματα εκρίζωσης, ελέγχου και επιτήρησης για ζωικές ασθένειες και ζωονόσους

Οι προβλεπόμενες αλλαγές δεν συνεπάγονται πρόσθετες δαπάνες για τον προϋπολογισμό των κρατών μελών και της Κοινότητας.

6.2. Δημοσιονομικές επιπτώσεις της πρότασης σχετικά με το σύστημα TRACES

Η απόφαση 2004/675/ΕΟΚ της Επιτροπής[5] έχει ήδη καθιερώσει ένα κοινοτικό χρηματοδοτικό μέσο ύψους 300.000 € για την υλικοτεχνική υποστήριξη του συστήματος, με σκοπό την παροχή βοήθειας στους χρήστες του συστήματος, για αρχική περίοδο 15 μήνες.

Οι πρόσθετες δαπάνες για τον κοινοτικό προϋπολογισμό που μπορούν να προβλεφθούν κατά προσέγγιση από το 2006 και εξής ανέρχονται ετησίως σε:

- Ξένιες υπηρεσίες Διαδικτύου: 500.000 €

- Ανάπτυξη: 100.000 €

6.3. Δημοσιονομικές επιπτώσεις της πρότασης σχετικά με την πολιτική πληροφόρησης για την υγεία των ζώων και την ασφάλεια των τροφίμων σε προϊόντα ζωικής προέλευσης

Οι δαπάνες για τον κοινοτικό προϋπολογισμό θα περιληφθούν στην κατηγορία «άλλα κτηνιατρικά μέτρα» και συνεπάγονται πρόσθετες δαπάνες της τάξης των 200.000 € ετησίως για τον προϋπολογισμό της Κοινότητας.

7. Συμπληρωματικές πληροφορίες

7.1. Κατάργηση ισχύουσας νομοθεσίας

Η έγκριση της πρότασης θα επιφέρει την κατάργηση της απόφασης 90/638/ΕΟΚ του Συμβουλίου, για τον καθορισμό των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών ασθενειών[6]. Τα τεχνικά παραρτήματα της εν λόγω απόφασης καθορίζουν τα κριτήρια που πρέπει να πληρούν τα προγράμματα που υποβάλλονται από τα κράτη μέλη στην Επιτροπή για να μπορούν να εγκριθούν δυνάμει των διατάξεων του άρθρου 24 της απόφασης 90/424/ΕΟΚ.

Τα κριτήρια αυτά αποτελούν καθαρά τεχνικές απαιτήσεις με τις οποίες εξασφαλίζεται ότι τα μέτρα των προγραμμάτων είναι αποτελεσματικά. Είναι συνεπώς σκόπιμο να καθοριστούν, μέσω διαδικασίας επιτροπολογίας σε μία ενιαία απόφαση της Επιτροπής, αυτά τα τεχνικά κριτήρια καθώς και λεπτομερείς κανόνες εφαρμογής σχετικά με τη μορφή των προγραμμάτων και των εκθέσεων.

Η Επιτροπή προτίθεται να εκδώσει, βάσει διαδικασίας επιτροπολογίας και κατά την ίδια ημερομηνία με εκείνη της έναρξης ισχύος της απόφασης του Συμβουλίου που προτείνεται με την παρούσα, μια απόφαση της Επιτροπής για τον καθορισμό των κριτηρίων και των τυπικών απαιτήσεων όσον αφορά το περιεχόμενο των προγραμμάτων και την υποβολή εκθέσεων.

Η εν λόγω απόφαση θα επιφέρει απλούστευση της υπάρχουσας νομοθεσίας και μείωση του νομοθετικού φόρτου, τόσο για τα κράτη μέλη όσο και για την Επιτροπή.

7.2. Eυρωπαϊκός Οικονομικός Χώρος

Η προτεινόμενη νομοθετική πράξη δεν παρουσιάζει ενδιαφέρον για τον ΕΟΧ, εφόσον τα χρηματοδοτικά μέσα που καλύπτονται από την απόφαση 90/424/ΕΟΚ δεν περιλαμβάνονται στον ΕΟΧ.

2006/0098 (CNS)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για την τροποποίηση της απόφασης 90/424/ΕΟΚ σχετικά με ορισμένες δαπάνες στον κτηνιατρικό τομέα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής[7],

τη γνώμη του Ευρωπαϊκού Κοινοβουλίου[8]

τη γνώμη της Ευρωπαϊκής Οικονομικής και Κοινωνικής Επιτροπής[9],

Εκτιμώντας τα ακόλουθα:

(1) Η Κοινότητα συγχρηματοδοτεί δραστηριότητες των κρατών μελών σχετικά με την εκρίζωση, τον έλεγχο και την επιτήρηση των ζωικών ασθενειών και των ζωονόσων, βάσει ετησίων προγραμμάτων που εγκρίνονται σύμφωνα με τη διαδικασία και τις απαιτήσεις που ορίζονται στο άρθρο 24 της απόφασης 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα[10].

(2) Η αναθεώρηση των διαδικασιών για την κοινοτική συγχρηματοδότηση των προγραμμάτων εκρίζωσης, ελέγχου και επιτήρησης των ζωικών ασθενειών και ζωονόσων, στην οποία ελήφθη ιδιαίτερα υπόψη η πείρα που έχει αποκομιστεί από τις εργασίες της ομάδας δράσης (Task Force) για την εποπτεία της εκρίζωσης των ασθενειών στα κράτη μέλη που συγκροτήθηκε σύμφωνα με την ενέργεια 29 του Λευκού Βιβλίου για την ασφάλεια των τροφίμων[11], έδειξε ότι μια πολυετής προσέγγιση των προγραμμάτων αυτών καθώς και ένας νέος κατάλογος ασθενειών και ζωονόσων θα επέφεραν καλύτερα αποτελέσματα. Η πολυετής προσέγγιση για τα προγράμματα εκρίζωσης, ελέγχου και επιτήρησης των ζωικών ασθενειών και ζωονόσων θα εξασφάλιζε αποτελεσματικότερη και αποδοτικότερη επίτευξη των στόχων των προγραμμάτων αυτών και θα επέτρεπε την καλύτερη και πιο διαφανή διαχείριση καθώς και την αυξημένη δυνατότητα οικονομικού ελέγχου, καθιστώντας έτσι αποτελεσματικότερη τη χρήση των κοινοτικών πόρων. Συνεπώς, είναι σκόπιμο να τροποποιηθούν οι διατάξεις που διέπουν τα εν λόγω προγράμματα κατά τρόπο ώστε να περιληφθεί η δυνατότητα χρηματοδότησης πολυετών προγραμμάτων.

(3) Η προαναφερθείσα αναθεώρηση έδειξε επίσης ότι ένας κατάλογος με περιορισμένο αριθμό ζωικών ασθενειών και ζωονόσων επιλέξιμων για συγχρηματοδότηση θα είχε ως αποτέλεσμα την αύξηση της αποτελεσματικότητας και της αποδοτικότητας των προγραμμάτων εκρίζωσης, ελέγχου και επιτήρησης. Ο κατάλογος των ζωικών ασθενειών και των ζωονόσων για την εκρίζωση των οποίων η Κοινότητα χορηγεί οικονομική συνδρομή βάσει κοινοτικών προτεραιοτήτων, πρέπει να καταρτιστεί λαμβανομένου υπόψη του δυνητικού αντικτύπου των εν λόγω ζωικών ασθενειών και ζωονόσων στη δημόσια υγεία και στο διεθνές και ενδοκοινοτικό εμπόριο ζώων ή προϊόντων ζωικής προέλευσης. Επομένως, οι ειδικές διατάξεις για τον έλεγχο των ζωονόσων πρέπει να διαγραφούν.

(4) Για να απλουστευθεί η διαδικασία έγκρισης των προγραμμάτων εκρίζωσης, ελέγχου και επιτήρησης που υποβάλλουν τα κράτη μέλη στην Επιτροπή, πρέπει να προβλεφθεί μια ενιαία απόφαση για την έγκριση των προγραμμάτων που είναι επιλέξιμα για κοινοτική οικονομική συνδρομή, η οποία να αντικαθιστά τις δύο αποφάσεις που απαιτούνται σήμερα, εκ των οποίων η μία παραθέτει τα προγράμματα που είναι επιλέξιμα για κοινοτική συνδρομή και η δεύτερη χορηγεί έγκριση στα εν λόγω προγράμματα.

(5) Για να είναι σε θέση η Επιτροπή να εποπτεύει την εφαρμογή των προγραμμάτων, τα κράτη μέλη υποβάλλουν τακτικά εκθέσεις στην Επιτροπή σχετικά με τις δραστηριότητες που έχουν εκτελέσει, τα αποτελέσματα που έχουν αποκομίσει και τις δαπάνες που έχουν καταβάλει.

(6) Η απόφαση 90/638/ΕΟΚ του Συμβουλίου, της 27ης Νοεμβρίου 1990, για τον καθορισμό των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών ασθενειών[12] καθορίζει τις τεχνικές και πληροφοριακές απαιτήσεις για τα προγράμματα εκρίζωσης, ελέγχου και επιτήρησης για τα οποία ζητείται κοινοτική χρηματοδότησης. Οι εν λόγω τεχνικές απαιτήσεις και η πληροφόρηση πρέπει να επικαιροποιούνται και να προσαρμόζονται εγκαίρως και τακτικά, ώστε να συμβαδίζουν με την τεχνική και την επιστημονική πρόοδο καθώς και με την πείρα που αποκομίζεται από την εφαρμογή των προγραμμάτων. Είναι επομένως σκόπιμο να δοθεί η δυνατότητα στην Επιτροπή να εγκρίνει και να επικαιροποιεί, όταν χρειάζεται, αυτά τα τεχνικά κριτήρια. Η απόφαση 90/638/ΕΟΚ του Συμβουλίου πρέπει κατά συνέπεια να καταργηθεί.

(7) Με την απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος Traces και την τροποποίηση της απόφασης 92/486/ΕΟΚ[13] καθιερώνεται η ενσωμάτωση των προϋπαρχόντων μηχανογραφικών συστημάτων ( Animo και Shift ) στο νέο σύστημα. Συνεπώς είναι σκόπιμο να συνεκτιμηθεί η τεχνική πρόοδος που επιτεύχθηκε όσον αφορά τη μηχανογράφηση των κτηνιατρικών διαδικασιών και να προβλεφθούν οι πόροι που απαιτούνται για την παροχή ξένιων υπηρεσιών Διαδικτύου, τη διαχείριση και τη συντήρηση των ενοποιημένων μηχανογραφικών κτηνιατρικών συστημάτων.

(8) Οι δραστηριότητες συλλογής πληροφοριών είναι αναγκαίες για την καλύτερη ανάπτυξη και εφαρμογή της νομοθεσίας στους τομείς της υγείας των ζώων και της ασφάλειας των τροφίμων. Επιπλέον, υπάρχει επιτακτική ανάγκη να διαδοθούν όσο το δυνατόν ευρύτερα σε όλη την Κοινότητα οι πληροφορίες που αφορούν τη νομοθεσία για την υγεία των ζώων και την ασφάλεια των τροφίμων. Είναι επομένως ευκταίο να επεκταθεί το πεδίο εφαρμογής της απόφασης 90/424/ΕΟΚ ώστε να περιλαμβάνει και τη χρηματοδότηση της πολιτικής πληροφόρησης στους τομείς της προστασίας και της υγείας των ζώων καθώς και της ασφάλειας των τροφίμων σε προϊόντα ζωικής προέλευσης.

(9) Η απόφαση 90/424/ΕΚ θα πρέπει, ως εκ τούτου, να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 90/424/ΕΟΚ τροποποιείται ως εξής:

(1) Στο άρθρο 1, η τρίτη περίπτωση αντικαθίσταται από το εξής:

«− προγράμματα εκρίζωσης, ελέγχου και επιτήρησης των ζωικών ασθενειών και των ζωονόσων»

(2) Το άρθρο 16 αντικαθίσταται από το ακόλουθο κείμενο:

« Άρθρο 16

Η Κοινότητα συμμετέχει οικονομικά στη διαμόρφωση μιας πολιτικής πληροφόρησης στον τομέα της υγείας των ζώων, της καλής μεταχείρισης των ζώων και της ασφάλειας των τροφίμων σε προϊόντα ζωικής προέλευσης, στην οποία περιλαμβάνονται τα εξής:

α) η διαμόρφωση και η ανάπτυξη εργαλείων πληροφορικής, στα οποία περιλαμβάνεται η κατάλληλη βάση δεδομένων για τους εξής σκοπούς:

(i) τη συγκέντρωση και την αποθήκευση όλων των πληροφοριών που αφορούν την κοινοτική νομοθεσία για την υγεία των ζώων, την καλή μεταχείριση των ζώων και την ασφάλεια των τροφίμων σε προϊόντα ζωικής προέλευσης·

(ii) τη διάδοση των πληροφοριών που αναφέρονται στο σημείο (i) στις αρμόδιες αρχές, τους παραγωγούς και τους καταναλωτές·

β) τη διεξαγωγή μελετών που είναι αναγκαίες για την προετοιμασία και την ανάπτυξη της νομοθεσίας στον τομέα της καλής μεταχείρισης των ζώων.»

(3) Η επικεφαλίδα του Τίτλου II αντικαθίσταται από την ακόλουθη:

«Προγράμματα εκρίζωσης, ελέγχου και επιτήρησης των ζωικών ασθενειών και των ζωονόσων»

(4) Το άρθρο 24 αντικαθίσταται από το ακόλουθο κείμενο:

« Άρθρο 24

1. Καθιερώνεται κοινοτικό χρηματοδοτικό μέσο για την επιστροφή των δαπανών που βαρύνουν τα κράτη μέλη για τη χρηματοδότηση των εθνικών προγραμμάτων εκρίζωσης, ελέγχου και επιτήρησης των ζωικών ασθενειών και των ζωονόσων που απαριθμούνται στο παράρτημα (στο εξής καλούμενα «προγράμματα»).

Ο κατάλογος στο παράρτημα μπορεί να τροποποιηθεί σύμφωνα με τη διαδικασία που αναφέρεται στο άρθρο 41, ειδικότερα όσον αφορά τις πρωτοεμφανιζόμενες ζωικές ασθένειες που αποτελούν κίνδυνο για την υγεία των ζώων και, έμμεσα, για τη δημόσια υγεία.

2. Το αργότερο στις 31 Μαρτίου κάθε έτους, τα κράτη μέλη υποβάλλουν στην Επιτροπή τα ετήσια ή πολυετή προγράμματα που ξεκινούν το επόμενο έτος, για τα οποία ζητούν οικονομική συνδρομή από την Κοινότητα.

Τα προγράμματα που υποβάλλονται ύστερα από τις 31 Μαρτίου δεν είναι επιλέξιμα για χρηματοδότηση κατά το επόμενο έτος.

Τα προγράμματα που υποβάλλονται από τα κράτη μέλη πρέπει να πληρούν τα κριτήρια που καθορίζονται σύμφωνα με τη διαδικασία του άρθρου 41. Για τα πολυετή προγράμματα, οι πληροφορίες που απαιτούνται σύμφωνα με τα κριτήρια που αναφέρονται στο παρόν εδάφιο παρέχονται για κάθε έτος διάρκειας του προγράμματος.

3. Εάν το κρίνει σκόπιμο, η Επιτροπή μπορεί να ζητήσει από ένα κράτος μέλος να υποβάλλει ένα πολυετές πρόγραμμα ή να παρατείνει τη διάρκεια ετήσιου προγράμματος, εφόσον ο πολυετής προγραμματισμός θεωρηθεί αναγκαίος για την εξασφάλιση της αποτελεσματικότερης και αποδοτικότερης εκρίζωσης, του ελέγχου και της επιτήρησης μιας συγκεκριμένης ζωικής ασθένειας, ειδικότερα όσον αφορά τη δυνητική απειλή για την υγεία των ζώων και, έμμεσα, για τη δημόσια υγεία.

4. Η Επιτροπή αξιολογεί τα προγράμματα που υποβάλλονται από τα κράτη μέλη τόσο από κτηνιατρικής όσο και από οικονομικής πλευράς.

Τα κράτη μέλη γνωστοποιούν στην Επιτροπή όλα τα συμπληρωματικά πληροφοριακά στοιχεία που ζητά για την αξιολόγηση του προγράμματος.

Η περίοδος για τη συλλογή όλων των πληροφοριών σχετικά με τα προγράμματα λήγει στις 15 Σεπτεμβρίου κάθε έτους.

5. Το αργότερο έως τις 30 Νοεμβρίου κάθε έτους, εγκρίνονται τα ακόλουθα, σύμφωνα με τη διαδικασία που αναφέρεται στο άρθρο 42:

α) τα προγράμματα, τροποποιημένα όταν αυτό είναι σκόπιμο, ώστε να λαμβάνουν υπόψη την αξιολόγηση που προβλέπεται στην παράγραφο 4.

β) το ποσοστό της οικονομικής συνδρομής της Κοινότητας.

γ) το ανώτατο όριο της οικονομικής συνδρομής της Κοινότητας.

δ) τυχόν προϋποθέσεις στις οποίες ενδεχομένως υπόκειται η οικονομική συνδρομή της Κοινότητας.

Τα προγράμματα εγκρίνονται για περίοδο έξι ετών το ανώτερο.

6. Τυχόν τροποποιήσεις των προγραμμάτων εγκρίνονται σύμφωνα με τη διαδικασία που αναφέρεται στο άρθρο 42.

7. Για κάθε εγκεκριμένο πρόγραμμα, τα κράτη μέλη υποβάλλουν τις ακόλουθες εκθέσεις στην Επιτροπή:

α) ενδιάμεσες τεχνικές και δημοσιονομικές εκθέσεις.

β) το αργότερο έως τις 31 Μαρτίου κάθε έτους, ετήσια λεπτομερή τεχνική έκθεση, η οποία να περιλαμβάνει την αξιολόγηση των παραχθέντων αποτελεσμάτων και λεπτομερή λογαριασμό των δαπανών του προηγούμενου έτους.

8. Οι αιτήσεις πληρωμής, οι οποίες αφορούν τις δαπάνες που πραγματοποίησε ένα κράτος μέλος για ένα δεδομένο πρόγραμμα κατά το προηγούμενο έτος, υποβάλλονται στην Επιτροπή έως τις 31 Μαρτίου το αργότερο.

Στην περίπτωση καθυστερημένων αιτήσεων πληρωμής, η κοινοτική οικονομική συνδρομή μειώνεται κατά 25 % την 1η Μαΐου, 50 % την 1η Ιουνίου, 75 % την 1η Ιουλίου και 100 % την 1η Σεπτεμβρίου του εν λόγω έτους.

Το αργότερο έως τις 30 Οκτωβρίου κάθε έτους, η Επιτροπή αποφασίζει σχετικά με την πληρωμή από μέρους της Κοινότητας, λαμβάνοντας υπόψη τις τεχνικές και δημοσιονομικές εκθέσεις που υποβάλλουν τα κράτη μέλη σύμφωνα με την παράγραφο 7.

9. Οι εμπειρογνώμονες της Επιτροπής μπορούν να διενεργούν επιτόπιους ελέγχους σε συνεργασία με την αρμόδια αρχή, εφόσον αυτό απαιτείται για να διασφαλιστεί η ομοιόμορφη εφαρμογή της παρούσας απόφασης σύμφωνα με το άρθρο 45 του κανονισμού (EΚ) αριθ. 882/2004 του Ευρωπαϊκού Κοινοβουλίου και του Συμβουλίου[14].

Κατά τη διεξαγωγή των ελέγχων αυτών, τους εμπειρογνώμονες της Επιτροπής μπορεί να συνδράμει ομάδα εμπειρογνωμόνων συγκροτημένη σύμφωνα με τη διαδικασία που αναφέρεται στο άρθρο 41.

10. Οι λεπτομερείς κανόνες για την εφαρμογή του παρόντος άρθρου εγκρίνονται σύμφωνα με τη διαδικασία που αναφέρεται στο άρθρο 41.»

(5) Το άρθρο 26 αντικαθίσταται από το ακόλουθο κείμενο:

« Άρθρο 26

Οι κοινοτικές δημοσιονομικές αναλήψεις υποχρεώσεων για τη συγχρηματοδότηση των προγραμμάτων εκτελούνται σε ετήσια βάση. Οι πιστώσεις ανάληψης υποχρεώσεων για τις δαπάνες των πολυετών προγραμμάτων εγκρίνονται σύμφωνα με το άρθρο 76 παράγραφος 3 του κανονισμού (ΕΚ) αριθ. 1605/2002 του Συμβουλίου[15]. Για πολυετή προγράμματα, η πρώτη πίστωση ανάληψης υποχρεώσεων γίνεται ύστερα από την έγκρισή τους. Κάθε επόμενη πίστωση ορίζεται από την Επιτροπή βάσει της απόφασης για χορήγηση συνδρομής που αναφέρεται στο άρθρο 24 παράγραφος 5.»

(6) Τα άρθρα 29, 29α, 32 και 33 καταργούνται.

(7) Στο άρθρο 37α, η παράγραφος 1 αντικαθίσταται από το ακόλουθο κείμενο:

«Μπορεί να χορηγηθεί κοινοτική οικονομική συνδρομή για τη μηχανογράφηση των κτηνιατρικών διαδικασιών που αφορούν τους εξής τομείς:

α) το ενδοκοινοτικό εμπόριο και τις εισαγωγές ζώντων ζώων και προϊόντων ζωικής προέλευσης

β) την παροχή ξένιων υπηρεσιών Διαδικτύου, τη διαχείριση και τη συντήρηση των ενοποιημένων μηχανογραφικών κτηνιατρικών συστημάτων.»

(8) Το παράρτημα αντικαθίσταται από το κείμενο του παραρτήματος της παρούσας απόφασης.

Άρθρο 2

Η απόφαση 90/638/ΕΟΚ του Συμβουλίου καταργείται από την ημερομηνία έναρξης ισχύος της απόφασης για τον καθορισμό των κριτηρίων που αναφέρονται στο άρθρο 24 παράγραφος 2 τρίτο εδάφιο της απόφασης 90/424/ΕΟΚ και τους λεπτομερείς κανόνες που αναφέρονται στο άρθρο 24 παράγραφος 10 της ίδιας απόφασης.

Άρθρο 3

Για τα προγράμματα που εγκρίθηκαν πριν από την έναρξη ισχύος της παρούσας απόφασης εξακολουθούν να ισχύουν οι σχετικές διατάξεις της απόφασης 90/424/ΕΟΚ.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Ζωικές ασθένειες και ζωονόσοι

- Φυματίωση των βοοειδών

- Βρουκέλλωση των βοοειδών

- Βρουκέλλωση των αιγοπροβάτων ( B. melitensis )

- Καταρροϊκός πυρετός του προβάτου σε περιοχές όπου ενδημεί η νόσος ή σε περιοχές υψηλού κινδύνου

- Αφρικανική πανώλη των χοίρων

- Φυσαλλιδώδης νόσος των χοίρων

- Κλασική πανώλης των χοίρων

- Μολυσματική νέκρωση του αιματοποιητικού

- Λοιμώδης αναιμία του σολομού

- Άνθρακας

- Μεταδοτική πλευροπνευμονία των βοοειδών

- Γρίπη των πτηνών

- Λύσσα

- Εχινοκοκκίαση

- Μεταδοτικές σπογγώδεις εγκεφαλοπάθειες (ΜΣΕ)

- Καμπυλοβακτηρίωση

- Λιστερίαση

- Σαλμονέλωση (ζωονοσογόνος σαλμονέλα)

- Τριχινίαση

- Βεροτοξινογόνος E. coli »

ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΠΡΟΤΑΣΗΣ Πρόταση απόφασης του Συμβουλίου για την τροποποίηση της απόφασης 90/424/ΕΟΚ του Συμβουλίου σχετικά με ορισμένες δαπάνες στον κτηνιατρικό τομέα.

2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

Τομέας πολιτικής: ΥΓΕΙΑ ΚΑΙ ΠΡΟΣΤΑΣΙΑ ΤΩΝ ΚΑΤΑΝΑΛΩΤΩΝ

Δραστηριότητα: ΑΣΦΑΛΕΙΑ ΤΩΝ ΤΡΟΦΙΜΩΝ, ΥΓΕΙΑ ΤΩΝ ΖΩΩΝ, ΚΑΛΗ ΜΕΤΑΧΕΙΡΙΣΗ ΤΩΝ ΖΩΩΝ ΚΑΙ ΥΓΕΙΑ ΤΩΝ ΦΥΤΩΝ

3. ΚΟΝΔΥΛΙΑ ΠΡΟΫΠΟΛΟΓΙΣΜΟΥ

3.1 Κονδύλια προϋπολογισμού

( 17.0401: Προγράμματα εξάλειψης και παρακολούθησης των ζωικών ασθενειών καθώς και παρακολούθησης της φυσικής κατάστασης των ζώων που μπορούν να παρουσιάσουν κίνδυνο για τη δημόσια υγεία που συνδέεται με εξωτερικό παράγοντα

( 17.0402: Λοιπές ενέργειες στον κτηνιατρικό τομέα, στον τομέα της προστασίας των ζώων και της δημόσιας υγείας

3.2 Διάρκεια της δράσης και της δημοσιονομικής επίπτωσης:

Η ΕΝΕΡΓΕΙΑ ΔΕΝ ΕΧΕΙ ΠΡΟΚΑΘΟΡΙΣΜΕΝΗ ΛΗΞΗ

3.3 Δημοσιονομικά χαρακτηριστικά ( να προστεθούν γραμμές εάν είναι αναγκαίο ):

Κονδύλιο | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

17.0401 | Υποχρ. | ΜΔΠ | ΝΑΙ | ΟΧΙ | ΟΧΙ | αριθ. [1Α] |

17.0402 | Υποχρ. | ΜΔΠ | ΝΑΙ | ΟΧΙ | ΟΧΙ | αριθ. [1Α] |

17.0403 | Υποχρ. | ΜΔΠ | ΟΧΙ | ΟΧΙ | ΟΧΙ | αριθ. [1Α] |

4. ΑΝΑΚΕΦΑΛΑΙΩΤΙΚΌΣ ΠΙΝΑΚΑΣ ΠΟΡΩΝ

4.1 Δημοσιονομικοί πόροι

4.1.1 Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ. ευρώ (3 δεκαδικά ψηφία)

Είδος δαπάνης | Τμήμα | Έτος 2006 | n + 1 | n + 2 | n + 3 | n + 4 | n + 5 και επόμενα | Σύνολο |

Επιχειρησιακές δαπάνες |

Πιστώσεις ανάληψης υποχρεώσεων (ΠΑΥ) | 8.1 | α | 0,8 | 0,8 | 0,8 | 0,8 | 0,8 | 0,8 | 4,8 |

Πιστώσεις πληρωμών (ΠΠ) | β | 0,8 | 0,8 | 0,8 | 0,8 | 0,8 | 0,8 | 4,8 |

Διοικητικές δαπάνες περιλαμβανόμενες στο ποσό αναφοράς |

Τεχνική και διοικητική βοήθεια (ΜΔΠ) | 8.2.4 | γ | 0,0 | 0,0 | 0,0 | 0,0 | 0,0 | 0,0 | 0,0 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 0,8 | 0,8 | 0,8 | 0,8 | 0,8 | 0,8 | 4,8 |

Πιστώσεις πληρωμών | β+γ | 0,8 | 0,8 | 0,8 | 0,8 | 0,8 | 0,8 | 4,8 |

Διοικητικές δαπάνες μη περιλαμβανόμενες στο ποσό αναφοράς |

Ανθρώπινοι πόροι και συναφείς δαπάνες (ΜΔΠ) | 8.2.5 | δ | 0,108 | 0,108 | 0,108 | 0,108 | 0,108 | 0,108 | 0,648 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 | ε | 0,0 | 0,0 | 0,0 | 0,0 | 0,0 | 0,0 | 0,0 |

Συνολικές ενδεικτικές δαπάνες της ενέργειας

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0,908 | 0,908 | 0,908 | 0,908 | 0,908 | 0,908 | 5,448 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0,908 | 0,908 | 0,908 | 0,908 | 0,908 | 0,908 | 5,448 |

Λεπτομέρειες σχετικά με τη συγχρηματοδότηση – –

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (διευκρινίστε ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές εάν προβλέπεται ότι θα συμμετάσχουν στη συγχρηματοδότηση περισσότεροι οργανισμοί):

εκατ. ευρώ (3 δεκαδικά ψηφία)

Συγχρηματοδοτών οργανισμός | Έτος n | n + 1 | n + 2 | n + 3 | n + 4 | n + 5 και επόμενα | Σύνολο |

…………………… | f |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |

4.1.2 Συμβατότητα με το δημοσιονομικό προγραμματισμό

X Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3 Δημοσιονομική επίπτωση στα έσοδα

X Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

NB: Όλες οι διευκρινίσεις και παρατηρήσεις σχετικά με τη μέθοδο υπολογισμού της επίπτωσης στα έσοδα πρέπει να περιλαμβάνονται σε χωριστό παράρτημα.

εκατ. ευρώ (με ένα δεκαδικό ψηφίο)

Πριν από τηδράση [Έτος n-1] | Κατάσταση μετά τη δράση |

Σύνολο ανθρώπινων πόρων | 1 | 1 | 1 | 1 | 1 | 1 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1 Ανάγκη που καλύπτουν βραχυπρόθεσμα ή μακροπρόθεσμα οι διάφορες προτεινόμενες αλλαγές της τρέχουσας νομοθεσίας

5.1.1 Πολυετή προγράμματα εκρίζωσης

Η αλλαγή από ετήσια σε πολυετή προγράμματα θα εξασφαλίσει την πιο αποτελεσματική και αποδοτική επίτευξη των στόχων των εν λόγω προγραμμάτων.

5.1.2 Τροποποίηση του καταλόγου των ζωικών ασθενειών και των ζωονόσων, για την εκρίζωση των οποίων μπορεί να χορηγηθεί κοινοτική οικονομική συνδρομή

Η μείωση του καταλόγου των ζωικών ασθενειών και των ζωονόσων που είναι επιλέξιμες για συγχρηματοδότηση θα είχε ως αποτέλεσμα την αύξηση της αποτελεσματικότητας και της αποδοτικότητας των προγραμμάτων εκρίζωσης, ελέγχου και παρακολούθησης.

5.1.3 Ενοποιημένο μηχανογραφικό κτηνιατρικό σύστημα

Η οικονομική συνδρομή για την καθιέρωση, την ανάπτυξη, τη διαχείριση, την παροχή ξένιων υπηρεσιών Διαδικτύου και τη συντήρηση ενός ενοποιημένου μηχανογραφικού κτηνιατρικού συστήματος για το εμπόριο και τις εισαγωγές ζώντων ζώων και προϊόντων ζωικής προέλευσης θα εξασφαλίσει τη σωστή διαχείριση του εν λόγω συστήματος.

5.1.4 Συλλογή και διάδοση πληροφοριών

Η εναρμόνιση των απαιτήσεων σχετικά με την υγεία των ζώων, την καλή μεταχείριση των ζώων και την ασφάλεια των τροφίμων θα επιτευχθεί καλύτερα με τη δημιουργία μιας βάσης δεδομένων.

5.2 Προστιθέμενη αξία της κοινοτικής συμμετοχής, συνέπεια της πρότασης με άλλα χρηματοδοτικά μέσα και πιθανή συνέργεια

5.2.1 Πολυετή προγράμματα εκρίζωσης

Η αλλαγή από ετήσια σε πολυετή προγράμματα επιτρέπει την καλύτερη διαχείριση, καθιστώντας τους στόχους των προγραμμάτων εκρίζωσης σαφέστερους και τον δημοσιονομικό έλεγχο ευκολότερο και εξασφαλίζοντας μια πιο αποτελεσματική χρήση των κονδυλίων.

5.2.2 Τροποποίηση του καταλόγου των ζωικών ασθενειών και των ζωονόσων, για την εκρίζωση των οποίων μπορεί να χορηγηθεί κοινοτική οικονομική συνδρομή

Ο συντομότερος κατάλογος ζωικών ασθενειών θα συμβάλει σε καλύτερη στοχοθέτηση των προτεραιοτήτων και σε πιο αποτελεσματική χρήση των διαθέσιμων κονδυλίων.

5.2.3 Ενοποιημένο μηχανογραφικό κτηνιατρικό σύστημα

Η ανάπτυξη ενός ενοποιημένου μηχανογραφικού κτηνιατρικού συστήματος πρέπει να συνοδεύεται από κατάλληλη διαχείριση και συνεχή υποστήριξη για να είναι μακροπρόθεσμα χρήσιμο.

5.2.4 Συλλογή και διάδοση πληροφοριών

Η συλλογή και διάδοση πληροφοριών σχετικά με την υγεία των ζώων, την καλή μεταχείριση των ζώων και την ασφάλεια των τροφίμων θα συνεισφέρει στην επίτευξη εναρμονισμένων απαιτήσεων για την υγεία των ζώων και στην ενίσχυση της πολιτικής πληροφόρησης στον τομέα της υγείας των ζώων.

5.3 Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

Στόχος 1: καθιέρωση της δυνατότητας χρηματοδότησης των προγραμμάτων σε πολυετή βάση

Στόχος 2: τροποποίηση του καταλόγου των ζωικών ασθενειών που μπορούν να λάβουν οικονομική συνδρομή για την εκρίζωση ή/και την επιτήρηση

Στόχος 3: παροχή ξένιων υπηρεσιών Διαδικτύου, συντήρηση και υποστήριξη μηχανογραφικών κτηνιατρικών διαδικασιών με αντικείμενο το εμπόριο

Στόχος 4: επέκταση των διατάξεων σχετικά με την πολιτική πληροφόρησης.

ΜΟΝΟΝ Η ΕΠΙΤΕΥΞΗ ΤΩΝ ΣΤΟΧΩΝ 3 και 4 ΣΥΝΕΠΑΓΕΤΑΙ ΠΡΟΣΘΕΤΟ ΑΜΕΣΟ ΚΟΣΤΟΣ ΓΙΑ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ.

5.4 Μέθοδος υλοποίησης (ενδεικτική)

Αναφέρατε κατωτέρω τη μέθοδο ή τις μεθόδους που επιλέχθηκε(-αν) για την υλοποίηση της δράσης.

X Κεντρική διαχείριση

x άμεσα από την Επιτροπή

ٱ έμμεσα με ανάθεση σε:

ٱ εκτελεστικούς οργανισμούς

ٱ οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

ٱ εθνικούς δημόσιους οργανισμούς / οργανισμούς με αποστολή δημόσιας υπηρεσίας

ٱ Επιμερισμένη ή αποκεντρωμένη διαχείριση

ٱ με τα κράτη μέλη

ٱ με τρίτες χώρες

ٱ Από κοινού διαχείριση με διεθνείς οργανισμούς (διευκρινίστε)

Παρατηρήσεις:

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1 Σύστημα παρακολούθησης

Ήδη στο στάδιο αυτό, η Επιτροπή διαθέτει τα βασικά εποπτικά όργανα, όπως τη όπως τη μόνιμη επιτροπή για την τροφική αλυσίδα και την υγεία των ζώων, τους προϊσταμένους κτηνιατρικών υπηρεσιών και το δίκτυο των κοινοτικών εργαστηρίων αναφοράς.

6.2 Αξιολόγηση

6.2.1 Μέτρα που ελήφθησαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)

Η προτεινόμενη πολυετής προσέγγιση για την εκρίζωση των ζωικών ασθενειών και ζωονόσων αποτέλεσε αντικείμενο διαβουλεύσεων με τα κράτη μέλη στο πλαίσιο διάφορων ομάδων εργασίας και ειδικότερα κατά τη συνεδρίαση των προϊσταμένων κτηνιατρικών υπηρεσιών που πραγματοποιήθηκε στις 22 Σεπτεμβρίου 2004.

Το Ευρωπαϊκό Κοινοβούλιο συνέστησε την εποπτεία των μετακινήσεων των ζώντων ζώων και των εισαγωγών εντός της ΕΕ κατόπιν έκθεσης του Ελεγκτικού Συνεδρίου.

6.2.2 Όροι και συχνότητα των μελλοντικών αξιολογήσεων

Όπως προαναφέρθηκε, η Επιτροπή έχει στη διάθεσή της φορείς όπως τη μόνιμη επιτροπή για την τροφική αλυσίδα και την υγεία των ζώων, τους προϊσταμένους κτηνιατρικών υπηρεσιών και το δίκτυο των κοινοτικών εργαστηρίων αναφοράς για την αξιολόγηση, ανά πάσα στιγμή, των διαφόρων ενεργειών που καλύπτονται από την απόφαση 90/424/ΕΟΚ του Συμβουλίου.

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Τα άρθρα 7 και 8 του κανονισμού (ΕΚ) αριθ. 1258/1999 του Συμβουλίου, περί χρηματοδοτήσεως της κοινής γεωργικής πολιτικής, εφαρμόζονται σε όλες τις δαπάνες που καλύπτονται από την απόφαση 90/424/ΕΟΚ του Συμβουλίου. Ως εκ τούτου, όλες οι συναλλαγές που καλύπτονται από την παρούσα απόφαση μπορούν να υποβληθούν σε εκ των υστέρων λογιστικό έλεγχο.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1 Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (3 δεκαδικά ψηφία)

Έτος n | Έτος n+1 | Έτος n+2 | Έτος ν+3 | Έτος ν+4 | Έτος ν+5 |

Μόνιμοι ή έκτακτοι υπάλληλοι[16] (17 01 01) | A*/AD | 5 | 5 | 5 | 5 | 5 | 5 |

B*, C*/AST |

Προσωπικό που χρηματοδοτείται[17] από το άρθρο 17 01 02 |

Λοιπό προσωπικό[18] που χρηματοδοτείται από το άρθρο 17 01 04/05 |

ΣΥΝΟΛΟ | 5 | 5 | 5 | 5 | 5 | 5 |

8.2.2 Περιγραφή των καθηκόντων που απορρέουν από τη δράση

Εξέταση των τεχνικών και δημοσιονομικών εκθέσεων, προετοιμασία των πιστώσεων ανάληψης υποχρεώσεων και έγκριση των πληρωμών

8.2.3 Πηγές ανθρώπινων πόρων (κανονισμός υπηρεσιακής κατάστασης)

(Εάν αναφέρονται περισσότερες της μιας πηγές ανθρώπινων πόρων, διευκρινίστε τον αριθμό θέσεων που προέρχεται από καθεμία από τις πηγές αυτές)

x Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)

( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4 Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης) – –

εκατ. ευρώ (3 δεκαδικά ψηφία)

Κονδύλιο ροϋπολογισμού(αριθμός και ονομασία) | Έτος n | Έτος n+1 | Έτος n+2 | Έτος ν+3 | Έτος ν+4 | Έτος ν+5και επόμενα | ΣΥΝΟΛΟ |

Άλλη τεχνική ή διοικητική βοήθεια |

Εσωτερική (intra muros) |

Εξωτερική (extra muros) |

Σύνολο τεχνικής και διοικητικής βοήθειας |

8.2.5 Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (3 δεκαδικά ψηφία)

Κατηγορία ανθρώπινων πόρων | Έτος n | Έτος n+1 | Έτος n+2 | Έτος ν+3 | Έτος ν+4 | Έτος ν+5και επόμενα |

Μόνιμοι και έκτακτοι υπάλληλοι (17 01 01) | 0,108 | 0,108 | 0,108 | 0,108 | 0,108 | 0,108 |

Προσωπικό που χρηματοδοτείται από το άρθρο 17 01 02 (επικουρικοί υπάλληλοι, αποσπασμένοι εθνικοί εμπειρογνώμονες, συμβασιούχοι υπάλληλοι κ.λπ.) (να αναφερθεί το κονδύλιο) |

Συνολικές δαπάνες για ανθρώπινους πόρους και συναφείς δαπάνες (που ΔΕΝ περιλαμβάνονται στο ποσό αναφοράς) | 0,108 | 0,108 | 0,108 | 0,108 | 0,108 | 0,108 |

Υπολογισμός– Μόνιμοι και έκτακτοι υπάλληλοι – – Να γίνει παραπομπή στο σημείο 8.2.1, κατά περίπτωση – – |

Υπολογισμός– Προσωπικό που χρηματοδοτείται από το άρθρο 17 01 02 – – Να γίνει παραπομπή στο σημείο 8.2.1, κατά περίπτωση – – |

8.2.6 Άλλες διοικητικές δαπάνες που δεν περιλαμβάνονται στο ποσό αναφοράς – –

εκατ. ευρώ (3 δεκαδικά ψηφία) – –

Έτος n | Έτος n+1 | Έτος n+2 | Έτος ν+3 | Έτος ν+4 | Έτος ν+5και επόμενα | ΣΥΝΟΛΟ |

17 01 02 11 01 – Αποστολές |

17 01 02 11 02 – Συνεδριάσεις και διασκέψεις |

17 01 02 11 03 - Επιτροπές[20] |

17 01 02 11 04 – Μελέτες και παροχή συμβουλών |

17 01 02 11 05 – Συστήματα πληροφοριών |

2. Σύνολο άλλων δαπανών διαχείρισης (17 01 02 11) |

3. Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0 | 0 | 0 | 0 | 0 | 0 | 0 |

Υπολογισμός – Άλλες διοικητικές δαπάνες που δεν περιλαμβάνονται στο ποσό αναφοράς

[1] ΕΕ L 224 της 18.8.1990, σ. 19. Απόφαση όπως τροποποιήθηκε την τελευταία φορά με την απόφαση 2006/53/ΕΚ (ΕΕ L 29 της 2.2.2006, σ. 37).

[2] COM(1999) 719 τελικό.

[3] COM(1999) 719 τελικό.

[4] ΕΕ C 85 της 23.3.2000, σ. 1.

[5] ΕΕ L 309 της 6.10.2004, σ. 26.

[6] ΕΕ L 347 της 12.12.1990, σ. 27. Απόφαση όπως τροποποιήθηκε με την οδηγία 92/65/ΕΟΚ (ΕΕ L 268 της 14.9.1992, σ. 54).

[7] ΕΕ αριθ. C […] της […], σ. […].

[8] ΕΕ αριθ. C […] της […], σ. […].

[9] ΕΕ αριθ. C […] της […], σ. […].

[10] ΕΕ L 224, της 18.8.1990, σ. 19. Απόφαση όπως τροποποιήθηκε την τελευταία φορά με την απόφαση 2006/53/ΕΚ (ΕΕ L 29 της 2.2.2006, σ. 37).

[11] COM(1999) 719 τελικό.

[12] ΕΕ L 347 της 12.12.1990, σ. 27. Απόφαση όπως τροποποιήθηκε με την οδηγία 92/65/ΕΟΚ (ΕΕ L 268 της 14.9.1992, σ. 54).

[13] ΕΕ L 94 της 31.3.2004, σ. 63. Απόφαση όπως τροποποιήθηκε με την απόφαση 2005/123/ΕΚ (ΕΕ L 39 της 11.2.2005, σ. 53).

[14] ΕΕ L 165 της 30.4.2004, σ. 1: διορθωτικό στην ΕΕ L 191 της 28.5.2004, σελ. 1.

[15] ΕΕ L 248 της 16.9.2002, σ. 1.

[16] Των οποίων το κόστος ΔΕΝ καλύπτεται από το ποσό αναφοράς.

[17] Των οποίων το κόστος ΔΕΝ καλύπτεται από το ποσό αναφοράς.

[18] Των οποίων το κόστος περιλαμβάνεται στο ποσό αναφοράς.

[19] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).

[20] Να διευκρινιστεί το είδος της επιτροπής και η ομάδα στην οποία ανήκει.